proxectonos/corpus_dominio_legal_administrativo_tmp huggingface dataset:
12/08/2022 | Administración LocalMunicipal
Cerceda
Intervención
Aprobación do padrón pola prestación do servizo de axuda no fogar correspondente ó mes de xullo 2022.

O decreto de alcaldía 738/2022, de 08/08/2022 aprobou o padrón da taxa municipal pola prestación do servizo de axuda no fogar, correspondente ó mes de xullo, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo de axuda no fogar incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 8 de agosto de 2022 Olga Veronica Van Hecke Diaz Bernardos. Alcalde do Concello de Cerceda
12/08/2022 | Administración LocalMunicipal
Aranga
Secretaría - Intervención
Aprobación da Oferta de Emprego Público 2022

OFERTA DE EMPREGO PÚBLICO PARA O EXERCICIO 2022 Por Resolución da alcaldía do 09/08/2022 aprábouse a Oferta de Emprego Público 2022, que contén os seguintes postos: PERSOAL FUNCIONARIO, a cubrir por Promoción Interna: Asi mesmo, acordouse publicar a Oferta de Emprego Público no taboleiro de anuncios da sede electrónica do concello de Aranga, no Boletín Oficial da Provincia e no Diario Oficial de Galicia. As prazas serán convocadas dentro do prazo improrrogable de tres anos, a contar dende a súa publicación. Aranga, 9 de agosto de 2022 O alcalde Asdo. Alberto Platas Álvarez
12/08/2022 | Administración LocalMunicipal
Brión
Exposición pública da Conta Xeral do orzamento de 2021.

EDICTO. Formulada e rendida a conta xeral do orzamento deste Concello correspondente ao exercicio de 2021, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Secretaría do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Brión, 8 de agosto de 2022 O alcalde Pablo Lago Sanmartín
12/08/2022 | Administración LocalMunicipal
Ribeira
Padrón e lista cobratoria do prezo público pola prestación do servizo público do centro de atención á primeira infancia, do mes de xullo 2022.

Por Decreto de Alcaldía, de 8 de xullo do 2022, aprobáronse as liquidacións correspondentes a: – Padrón e lista cobratoria do prezo público pola prestación do servizo público do centro de atención á primeira infancia, do mes de xullo 2022. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 20 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 8 de agosto de 2022 ó 18 de outubro de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 8 de xullo de 2022 O alcalde, Manuel Ruiz Rivas
12/08/2022 | Administración LocalMunicipal
Mazaricos
Asunto: delegación de atribucións no concelleiro D. Jorge Domingo Villar Cobas para a celebración de matrimonio civil. Asunto: delegación de atribucións no concelleiro D. Jorge Domingo Villar Cobas para a celebración de matrimonio civil.

Por decreto da Alcaldía 148/2022, do 9 de agosto, acordouse o seguinte: “Asunto: delegación de atribucións no concelleiro D. Jorge Domingo Villar Cobas para a celebración de matrimonio civil. Visto o expediente instruído no rexistro civil de Mazaricos para a autorización de matrimonio civil entre D. Radouane Barlow Matango, con DNI XXXXXXXXX e Dª Rina Varo Galdran, con DNI XXXXXXXXX. Visto o disposto no artigo 51.1 do Código Civil, e de conformidade cos artigos 21.3 da Lei 7/1985, de 2 de abril, reguladora de Bases de réxime local e 43 do Rd 2568/1986, Regulamento de organización, funcionamento e réxime xurídico das entidades locais Pola presente resolvo: Primeiro.- Delegar no concelleiro D. Jorge Domingo Villar Cobas as atribucións que me corresponden para a celebración de matrimonio civil de D. Radouane Barlow Matango, con DNI XXXXXXXXX e Dª Rina Varo Galdran, con DNI XXXXXXXXX o 10 de setembro de 2022, na casa do Concello de Mazaricos. Segundo.- Notifíquese aos interesados e publíquese no Boletín Oficial da provincia de A Coruña- Terceiro.- Dar conta ao Pleno no primeira sesión que celebre.” En Mazaricos, 9 de agosto de 2022. O ALCALDE Asdo.: Juan J. Blanco Riveiro
12/08/2022 | Administración LocalMunicipal
A Capela
Aprobación definitiva da modificación puntural da RPT

Aprobación definitiva da modificación puntual da Relación de Posto de Traballo (RPT) do Concello da Capela O Pleno da Corporación, na sesión ordinaria do día 1 de xullo de 2022, aprobou inicialmente a modificación da RPT do Concello da Capela, publicada no BOP n.º 125 de data 4 de xullo de 2022. Sometido o acordo a exposición pública, polo prazo de 20 días hábiles, non se presentaron alegacións, polo que, a aprobación inicial elevouse automaticamente a definitiva. De acordo co establecido nos artigos 126 e 127 do Real Decreto Lexislativo 781/1986, do 18 de abril, polo que se aproba o texto refundido das disposición legais vixentes en materia de réxime local, en relación co artigo 202.3 da Lei 2/2015, do 29 de abril, de emprego público de Galicia, publícanse os cadros-resumo da mencionada aprobación. A Capela, 9 de agosto de 2022. O alcalde Manuel Meizoso López ANEXO I CADROS-RESUMO POSTOS QUE SE MODIFICAN
12/08/2022 | Administración LocalMunicipal
Lousame
Aprobación padróns fiscais.

A Alcaldía do Concello de Lousame, ditou Resolución núm.397/2022 o 09/07/2022, aprobando o padrón definitivo do prezo público pola asistencia ao servizo do Punto de Atención á Infancia correspondente ao mes de xuño de 2022, por un importe total de 476,33 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, 9 de agosto de 2022. A Alcaldesa, Mª Teresa Villaverde Pais
12/08/2022 | Administración LocalMunicipal
Monfero
Anuncio información pública de avocación competencias

ANUNCIO Por Resolución da Alcaldía 285/2022, do 8 de agosto, avocouse a competencia delegada na Xunta de Goberno Local, en materia de contratación, por Resolución da alcaldía 168/2019, para a adxudicación de contrato menor do expediente de contratación número TEDeC 2022/C002/000037. O que se publica conforme o disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 8 de agosto de 2022 O Alcalde Andrés Feal Varela
03/08/2022 | Administración LocalMunicipal
A Pobra do Caramiñal
Aprobación dos padróns das taxas polo servizo de recolleita do lixo (1.º semestre), IBI urbano, IBI rústico e IBI de características especiais que rexerán para o exercicio de 2022

Mediante a resolución da Alcaldía de 29 de xullo de 2022 aprobáronse os padróns das taxas polo servizo de recolleita do lixo (1.º semestre), IBI urbano, IBI rústico e IBI de características especiais que rexerán para o exercicio de 2022. A cobranza dos ditos impostos e taxas realizarase nas dependencias da recadación municipal (rúa Gasset, 28) dende 05 de agosto ata 05 de outubro. Polo presente edicto, de conformidade co disposto no artigo 102.3 da Lei 58/2003 xeral tributaria, notifícase colectivamente as liquidacións destes impostos ou taxas e sométese á exposición pública os ditos padróns ou matrículas durante un mes, que se vai contar dende o inicio do período de cobranza voluntaria, nas dependencias da recadación municipal. Contra os actos de aprobación dos padróns ou matrículas e as liquidacións tributarias contidas nelas, as persoas interesadas poderán interpor un recurso de reposición ante o Sr. alcalde no prazo dun mes, que se contará dende o día seguinte ó día en que finalice o período de exposición pública, así como calquera outro que conveña ós seus intereses (art.14 do Real decreto lexislativo 2/2004, de 5 de marzo, polo cal se aproba o Texto refundido da Lei reguladora das facendas locais). A Pobra do Caramiñal, 29 de xullo de 2022 O alcalde, Asdo. José Luis Piñeiro García
03/08/2022 | Administración LocalMunicipal
Narón
Intervención
Edicto modificación padrón das taxas por ocupación de vía pública por mesas, cadeiras, elementos análogos con finalidade lucrativa do ano 2022

Por resolución de alcaldía de data 29/07/2022 resolveuse: PRIMEIRO: Pola necesidade de aprobar, con carácter de urxencia, a modificación do padrón fiscal das taxas por ocupación de vía pública por mesas, cadeiras, elementos análogos con finalidade lucrativa do ano 2022, e de conformidade co artigo 10 da Lei 40/2015, de 1 de outubro avocar a firma da resolución. SEGUNDO: Aprobar a modificación do padrón fiscal das taxas por ocupación de vía pública por mesas, cadeiras, elementos análogos con finalidade lucrativa do ano 2022, cun total de 37contribuíntes e o importe 29.510,14€. Narón, 29 de xullo de 2022 O alcalde acctal., Ana Liliana Kiss Song
03/08/2022 | Administración LocalMunicipal
Melide
Delegación de funcións da Alcaldía do Concello de Melide o día 29/07/2022

O alcalde o día 29/07/2022, ditou a seguinte resolución con número 409/2022: EXPEDIENTE: 2022/G003/000456 Co fin de dar cumprimento ao disposto no art.63 da Lei 5/97, de 22 de xullo, de Administración local de Galicia e 47 apartado segundo do Regulamento de organización, funcionamento e réxime xurídico, sobre substitucións nas funcións de Alcaldía, e ante a miña ausencia por motivos persoais o día 29/07/2022. En virtude das facultades que me outorga a lexislación aplicable, RESOLVO: PRIMEIRO.- Que me substitúa o 1º tenente de alcalde, don JOSÉ ANTONIO PRADO GARCÍA, na titularidade das funcións correspondentes á Alcaldía o día 29/07/2022. SEGUNDO.- Dar conta deste acordo ao Pleno na próxima sesión. TERCEIRO.- Publicar a presente Resolución no BOP, conforme ao establecido no artigo 44 do ROF e dar traslado deste acordo aos interesados. Ordeno e asino en Melide, venres 29 de xullo de 2022. Asdo: O alcalde / José Manuel Pérez Penas. Do que a secretaria da fe. Asdo: A secretaria / María Cruz Andrade García.” O que se publica para xeral coñecemento. Melide, venres 29 de xullo de 2022. O alcalde en funcións/ José Antonio Prado García
03/08/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de crédito extraordinario 2022-CREXT-12 por importe de 154.438,32 euros, financiado co remanente líquido de tesourería para gastos xerais do exercicio 2021

O Pleno da Corporación municipal, en sesión ordinaria celebrada o día 27 de xullo de 2022, aprobou inicialmente o expediente de modificación orzamentaria de crédito extraordinario 2022-CREXT-12 dentro do vixente Orzamento municipal do ano 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente modificativo de crédito exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-12”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 29 de xullo de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
03/08/2022 | Administración LocalMunicipal
Melide
Anuncio sometemento a información pública do Proxecto construtivo ampliación do saneamento na parroquia de Santa María, Melide, A Coruña REV-02 clave: OH.315.1186

O 22/04/2022 a Presidenta de Augas de Galicia e o alcalde de Melide asinaron o “Convenio de colaboración entre Augas de Galicia e o Concello de Melide para a ampliación do saneamento na parroquia de Santa María, Melide (A Coruña), cofinanciado polo Fondo Europeo Agrícola de Desenvolvemento rural (Feader), no marco do Programa de desenvolvemento rural, Galicia 2014-2020”. O obxecto deste Convenio é establecer as condicións básicas para a colaboración entre Augas de Galicia e o Concello de Melide que permitan acometer e incorporar ao patrimonio público municipal as obras consistentes na “Ampliación do Saneamento na parroquia de Santa María, Melide, (A Coruña)”, a súa posta en servizo, a súa explotación e a súa conservación e mantemento. A cláusula “TERCEIRA.- OBRIGAS XERAIS DO CONCELLO” do devandito Convenio, no seu apartado 1, indica a obriga de someter o proxecto das obras de referencia a información pública, mediante publicación no Boletín Oficial da Provincia, por un prazo non inferior a 20 días hábiles, e emitir unha certificación acreditativa de telo sometido a este trámite, á que se xuntará, de ser o caso, un informe onde se dea contestación ás alegacións presentadas. En cumprimento do dita cláusula terceira sométese a información pública, o proxecto de “ Proxecto Construtivo ampliación do saneamento na Parroquia de Santa María, Melide (A Coruña) REV-02 clave OH.315.1186”, asinado dixitalmente o día 19/05/2022 polo enxeñeiro de camiños, canles e portos José Llanderrozas Calvo e visado polo colexio de enxeñeiros de camiños, canles e portos de Galicia co nº 2022/01759/01 e data 20/05/2022, polo período de 20 días hábiles a computar dende o seguinte día hábil ao da publicación do presente anuncio no BOP da Coruña. Calquera interesado poderá consultar o proxecto no taboleiro de anuncios da sede electrónica deste Concello á que poderán acceder dende a paxina web do Concello: https://www.concellodemelide. gal ou no seguinte enlace: https://amtegabox.xunta. gal/index. php/s/FEJGwG9RaPY6mbT As alegacións ou reclamacións poderán presentarse no Rexistro do Concello ou por calquera medio dos admitidos no artigo 16.4 da Lei 39/2015, do 1 de outubro, do procedemento administrativo común das administracións públicas, dentro do prazo de 20 días hábiles de exposición pública. Melide, 28 de xullo de 2022 O alcalde, José Manuel Pérez Penas
03/08/2022 | Administración LocalMunicipal
Malpica de Bergantiños
Recadación
Aprobación inicial suplemento de crédito 2/2022

En data 28 de xullo de 2022 o pleno do Concello de Malpica de Bergantiños aprobou inicialmente o expediente de modificación de créditos do orzamento en vigor na modalidade de suplemento de crédito (expediente 2022/T002/000011). En cumprimento do disposto no artigo 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido devandito prazo non se presentaron alegacións, considerarase aprobado definitivamente devandito Acordo. En Malpica de Bergantiños, a 29 de xullo de 2022 O alcalde – presidente Eduardo José Parga Veiga
03/08/2022 | Administración LocalMunicipal
Cabana de Bergantiños
Modificación das Bases de execución do orzamento de 2022

O Pleno da Corporación na sesión ordinaria celebrada en data 28 de xullo de 2022 acordou aprobar inicialmente a modificación das Bases de Execución do Orzamento 2022. O que se fai público, durante o prazo de 15 días hábiles a contar dende o seguinte ao da publicación deste anuncio, para que as persoas interesadas conforme á Lei poidan examinalo e presentar reclamacións ante o Pleno, en cumprimento dos artigos 169 e 170 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 29 de xullo de 2022 O Alcalde Asdo. José Muíño Domínguez
03/08/2022 | Administración LocalMunicipal
Ferrol
Deportes
Aprobación do Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xuño de 2022

O día 23 de xuño de 2022 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xuño de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 de xullo de 2022. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
03/08/2022 | Administración LocalMunicipal
Cambre
Aprobación inicial de expedientes de modificación de crédito, expediente de suplemento de crédito núm.3/2022

O Pleno municipal, en sesión ordinaria do día 28 de xullo de 2022, acordou aprobar inicialmente o expedientes de modificación de crédito, expediente de suplemento de crédito núm.3/2022. Por medio do presente exponse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, para os efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, de 5 de marzo, polo que se aproba o texto refundido da Lei reguladora das facendas locais. Cambre, 29 de xullo de 2022 A concelleira delegada da área de Economía, Facenda e Recursos Humanos P. D. (R. A. núm.1323/2019, do 1 de xullo) María Dolores Pan Lesta
03/08/2022 | Administración LocalMunicipal
Outes
Aprobación padróns fiscais de actividades culturais e actividades centro social 2022

Por acordo da Xunta de Goberno Local, en sesión celebrada o 19 de xullo de 2022, acordouse a aprobación dos padróns fiscais que se relacionan: O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria, quedando expostos ao público nas oficinas económicas municipais durante o prazo de 15 días, a contar desde o día seguinte ao da súa publicación no Boletín Oficial da Provincia. O prazo de cobro en período voluntario abranguerá dende o día 10 de agosto de 2022 ata o 10 de outubro de 2022. Contra esta resolución, transcorrido o período de exposición pública, poderán interpor recurso de reposición ante a Xunta de Goberno Local, de conformidade co artigo 14 do RD Lexislativo 2/2004, de 5 de marzo, Texto Refundido da Lei Reguladora das Facendas Locais, no prazo dun mes a contar dende o día seguinte ao da finalización do período de exposición pública do padrón. Contra a desestimación do recurso poderase interpor recurso contencioso- adminsitrativo ante o Xulgado do Contencioso-Administrativo, no prazo de 2 meses dende o día seguinte á notificación da resolución., en virtude do artigo 46 da Lei 29/1988, de 13 de xullo, reguladora da Xurisdición Contencioso Administrativa Outes, 27 de xullo de 2022 O Alcalde, Asdo. Manuel González López
03/08/2022 | Administración LocalMunicipal
Cambre
Avocación de competencias do cuarto tenente de alcalde, don Miguel Ángel Gutiérrez Nieto, do día 1 ao día 15 de agosto de 2022, ambos incluídos

Esta Alcaldía, con data 28 de xullo de 2022, ditou a resolución núm.1373/2022 que literalmente se transcribe seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Educación, Medio Ambiente, Mobilidade e Sanidade a prol do cuarto tenente de alcalde, don Miguel Ángel Gutiérrez Nieto, constando a súa aceptación do cargo con data 4 de xullo de 2019. Mediante escrito rexistrado de entrada ao núm.202299900004081 o día 26 de xullo de 2022, don Lucas Juan Feier Vardianu comunicou a esta Alcaldía que non poderá exercer as súas funcións como concelleiro delegado de área do día 1 ao día 15 de agosto de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica da Área de Educación, Medio Ambiente, Mobilidade e Sanidade a prol do cuarto tenente de alcalde, don Miguel Ángel Gutiérrez Nieto, do día 1 ao día 15 de agosto de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral. Cambre, 29 de xullo de 2022 O alcalde, Óscar A. García Patiño
03/08/2022 | Administración LocalMunicipal
Pontedeume
Delegación Alcaldía para casamento civil de JRAF e MITE

Con motivo da celebración de casamento civil o día 30 de xullo de 2022 ás 13:00h, por Decreto 512/2022 ditado o 27 de xullo do 2022, esta alcaldía resolveu, en estracto: PRIMEIRO.- Delegar as funcións como oficiante do casamento de JRAF e MITE en María Rocío Souto Torre, concelleira do concello de Pontedeume. SEGUNDO.- Publicar a presente resolución no BOP. …//… O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, 28 de xullo do 2022 O Alcalde, Asdo: Bernardo Fernández Piñeiro
03/08/2022 | Administración LocalMunicipal
Narón
Servizo Sociocomunitario
Aprobación inicial do Regulamento de réxime interior das escolas infantís municipais

Aprobado inicialmente polo Pleno do Concello de Narón, en sesión de data 28 de xullo de 2022, o “Regulamento de réxime interior das escolas infantís municipais”, en cumprimento do disposto no artigo 49. b) da Lei Reguladora das Bases do Réxime Local, sométese a información pública e audiencia ós interesados polo período de trinta días hábiles, para a presentación de posibles reclamacións e suxestións. O expediente atópase exposto ó público no Servizo Sociocomunitario municipal. No suposto de non presentarse reclamacións ou suxestións ó texto deste regulamento, o acordo elevarase a definitivo, publicándose integramente no Boletín Oficial da Provincia. Narón, 28 de xullo de 2022. A Alcaldesa-Presidenta Marián Ferreiro Díaz
03/08/2022 | Administración LocalMunicipal
Fene
Secretaría
Delegación para realización de voda

A Alcaldía ditou a Resolución núm.1056/2022 para que a concelleira Alejandra Permuy Meizoso realice a voda civil que ten lugar no Salón de Plenos do Concello o día 30.07.2022 ás 11.00 horas. Fene, 29 de xullo de 2022 O alcalde Asdo.: Juventino José Trigo Rey
03/08/2022 | Administración LocalMunicipal
Ferrol
Deportes
Aprobación do Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xullo de 2022

O día 20 de xullo de 2022 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de xullo de 2022. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 28 de xullo de 2022. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
03/08/2022 | Administración LocalMunicipal
Pontedeume
Corrección de erros materiais no anuncio de publicación da aprobación inicial da modificación da Ordenanza Fiscal nº 14 reguladora do imposto sobre o incremento do valor dos terreos de natureza urbana do Concello de Pontedeume

Advertidos erros no anuncio publicado no BOP da Coruña nº 103 de data 1 de xuño de 2022, sobre a aprobación inicial da modificación da Ordenanza Fiscal nº 14 reguladora do imposto sobre o incremento do valor dos terreos de natureza urbana do Concello de Pontedeume. “Modificación da Ordenanza Fiscal nº 10 reguladora do imposto sobre o incremento do valor dos terreos de natureza urbana do Concello de Pontedeume” “Modificación da Ordenanza Fiscal nº 14 reguladora do imposto sobre o incremento do valor dos terreos de natureza urbana do Concello de Pontedeume” Pontedeume, 28 de xullo de 2022 O Alcalde, Bernardo Fernández Piñeiro
03/08/2022 | Administración LocalMunicipal
Cabana de Bergantiños
Modificación de crédito nº17 mediante crédito extraordinario financiado con baixas

Aprobado inicialmente polo Pleno da Corporación na sesión ordinaria celebrada en data 28 de xullo de 2022 o expediente de modificación de crédito nº 17 do orzamento da Corporación para o exercicio 2022 mediante crédito extraordinario, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Cabana de Bergantiños, a 29 de xullo de 2022 O Alcalde D. José Muíño Domínguez
03/08/2022 | Administración LocalMunicipal
Vilarmaior
Secretaría - Intervención
Aprobación definitiva modificación de crédito nº 4/2022

Aprobado polo Pleno desta Corporación, en sesión celebrada o día trinta de xuño de dous mil vinte e dous, o expediente de modificación de créditos núm.4/2022 de suplemento de crédito, dentro do vixente orzamento municipal, por un importe de cento nove mil douscentos setenta e oito euros con cincuenta e catro céntimos (109.278,54 €), e transcorrido o prazo de exposición pública sen que se presentasen reclamacións, considérase elevado a definitivo de conformidade co disposto nos artigos 177 e 169.3 do TRLRFL, facéndose público o resumo por capítulos do estado de gastos do referido orzamento, que queda como segue: O que se fai público para xeral coñecemento e efectos. Vilarmaior, 29 de xullo de 2022 O Alcalde Carlos Vázquez Quintián
03/08/2022 | Administración LocalMunicipal
A Laracha
Aprobación inicial CE 02.22

O Pleno do Concello en sesión ordinaria de data 28 de xullo de 2022, aprobou inicialmente o expediente de crédito extraordinario - suplemento de crédito número 02 de 2022, así como de modificación das bases de execución do orzamento por importe total de 585.155,22 euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177, en relación cos artigos 169 e seguintes do Real Decreto Lexislativo 2/2004 polo que se aproba o Texto Refundido da Lei de Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público ós efectos previstos na citada lexislación. A Laracha, 28 de xullo de 2022 O alcalde, José Manuel López Varela
03/08/2022 | Administración LocalMunicipal
Narón
Secretaría
Nomeamento funcionaria de carreira

A alcaldía do Concello de Narón en data 03.05.2022 adoptou a seguinte resolución: “Aprobar o nomeamento de Laura Pita Martinez, DNI 32****96-T para ocupar a praza con código 2120003 (adscrita ao posto 02.05. A002), grupo A, subgrupo A2, de funcionaria de carreira, arquitecto/a técnico/a do Concello de Narón.” Narón, 29 de xullo 2022 O alcalde acctal., Jesus Cruz Ghoulam Zarra
03/08/2022 | Administración LocalMunicipal
Narón
Secretaría
Publicación da delegación de competencia en materia de contratación no expediente de servizo de axuda no fogar

De conformidade co disposto no artigo 9.3 da Lei 40/2015, de 1 de outubro, de réxime xurídico do sector público, en relación co artigo 51.2 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais, faise pública a delegación por parte do Pleno do Concello de Narón na Alcaldía-Presidencia das competencias en materia de contratación no marco do expediente de contratación denominado “Servizo de axuda no fogar” realizada nos seguintes termos: O texto íntegro do acordo publicarase no perfil do contratante deste Concello aloxado na Plataforma de Contratación do Sector Público, no momento da convocatoria da licitación. Narón, 29 de xullo de 2022 O alcalde accidental Guillermo Sánchez Fojo
03/08/2022 | Administración LocalMunicipal
Irixoa
Modificación orzamentaria 6/2022: aprobación definitiva e novo resumo por capítulos

Aprobado definitivamente o expediente de modificación orzamentaria nº 6/2022, mediante acordo do Pleno do 29-6-2022 (sen alegacións), faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, segundo o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 28 de xullo de 2022 O alcalde Antonio Deibe Sanmartín
03/08/2022 | Administración LocalMunicipal
Irixoa
Notificación colectiva padrón consumo auga potable.1º semestre 2022

Mediante acordo da Xunta de Goberno Local deste concello, adoptado en sesión do 28-7-2022, aprobouse o padrón da taxa polo servizo de abastecemento de auga potable de Ambroa, Churío, Coruxou, Irixoa, Mántaras, A Viña e Verís, 1º semestre 2022; procédese á notificación colectiva de tales liquidacións (335), de conformidade co establecido no art.102.3 da Lei 58/2003, do 17 de decembro, Xeral Tributaria, así como do período de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambas liquidacións intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 8 de agosto ao 7 de outubro do 2022, ambos os dous incluídos. Transcorrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. A falta de pagamento do canon da auga no período voluntario suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: na conta municipal do Concello de Irixoa en Abanca. O que se pon no coñecemento público e dos suxeitos pasivos das liquidacións, aos efectos de notificación colectiva. Contra as liquidacións das taxas do servizo de abastecemento cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Contra as liquidacións polo canon da auga autonómico, repercutidas conxuntamente nos recibos coas taxas municipais, poderá interpoñerse reclamación económico-administrativa ante o órgano económico-administrativo da Comunidade Autónoma de Galicia no prazo de 1 MES, contado desde o día seguinte á publicación do presente anuncio. Irixoa, 28 de xullo de 2022 O alcalde O secretario-interventor Antonio Deibe Sanmartín. Alejandro Alonso Figueroa
03/08/2022 | Administración LocalMunicipal
Padrón
Nomeamento de alcalde en funcións.

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor Alcalde número 510/2022, do 29 de xullo, polo que se nomea Alcalde en funcións: <<Con motivo da miña ausencia do termo municipal do 1 ao 10 de agosto, ambos incluídos, e do 18 ao 26 de agosto, ambos tamén incluídos, do 2022 faise necesario nomear Alcalde en funcións para eses períodos, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcalde en funcións ao primeiro Tenente de Alcalde don José Ramón Pardo Andrade dende o día 1 ao 8 de agosto de 2022, ambos incluídos, e do 18 ao 26 de agosto, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 29 de xullo de 2022 O Alcalde (Documento asinado dixitalmente) Asdo. Antonio Fernández Angueira
03/08/2022 | Administración LocalMunicipal
Cabana de Bergantiños
Conta xeral do ano 2021

Informada pola Comisión Especial de Contas, en sesión celebrada o día 28 de xullo de 2022, a Conta Xeral do exercicio 2021, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición e oito días máis, segundo o disposto no artigo 212 do Real Decreto Lexislativo 2/2004, do 5 de marzo, antes de levala ao Pleno para a súa aprobación. Cabana de Bergantiños, a 29 de xullo de 2022 O Alcalde, Asdo. José Muíño Domínguez
03/08/2022 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ó cuarto trimestre do ano 2021, que rexerá para o Concello de Cambre

O Presidente do Consorcio “As Mariñas” mediante Resolución de data 18/07/2022, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2021, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 20 de xullo de 2022 O Presidente José Antonio Santiso Miramontes
03/08/2022 | Administración LocalMunicipal
Abegondo
Corrección de erros da RPT

O Pleno do Concello de Abegondo, na sesión ordinaria do 30.05.2022, aprobou inicialmente a modificación da Relación de Postos de Traballo (RPT) e do seu Texto Refundido do Concello de Abegondo. Publicouse este acordo no Boletín Oficial da Provincia da Coruña BOP nº106 de 6 de xuño de 2022 e no taboleiro de anuncios do Concello durante o prazo de 20 días hábiles para que durante este período as persoas interesadas poidan examinalo e presentar reclamacións ante o Pleno sen que houbese alegacións nin suxestións. Publicouse no Boletín Oficial da Provincia da Coruña BOP nº 134 do 15 de xullo de 2022 e no taboleiro de anuncios do Concello de Abegondo o anuncio da aprobación definitiva, detéctase un erro co documento da modificación da Relación de Postos de Traballo (RPT) aprobada, que se corrixe da seguinte maneira: O acordo considerase definitivamente aprobado. O que se publica para os efectos oportunos. Abegondo, 28 de xullo de 2022 O alcalde José Antonio Santiso Miramontes
03/08/2022 | Administración LocalConsorcios
Consorcio As Mariñas
Anuncio de aprobación inicial do padrón fiscal da taxa pola recollida de residuos sólidos urbanos correspondente ao segundo trimestre do ano 2022, que rexerá para o Concello de Cambre

O Presidente do Consorcio “As Mariñas” mediante Resolución de data 18/07/2022, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2022, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 20 de xullo de 2022 O Presidente, José Antonio Santiso Miramontes
03/08/2022 | Administración LocalMunicipal
A Capela
Aprobación definitiva do expediente de modificación de créditos n.º 6/2022

Unha vez aprobado definitivamente o expediente de modificación de créditos número 6/2022, dentro do vixente orzamento municipal, por un importe de noventa e catro mil cincocentos catorce euro e sesenta e un céntimos de euro (94.514,61 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois do dito expediente, o resumo por capítulos do estado de gastos queda do seguinte xeito: Ademais, queda acreditado o cumprimento dos requisitos que establece o artigo 37.2, apartados a) e b), do Real Decreto 500/1990, de 20 de abril, polo que se desenvolve o Capítulo I do Título VIN da Lei 39/1988, de 28 de decembro, Reguladora das Facendas Locais, en materia de orzamentos, que son os seguintes: a) O carácter específico e determinado do gasto a realizar e a imposibilidade de demoralo a exercicios posteriores. b) A insuficiencia no estado de gastos do Orzamento de crédito destinado a esa finalidade específica, que deberá verificarse no nivel en que estea establecida a vinculación xurídica. Contra o presente Acordo, en virtude do disposto no artigo 171 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 113.3 da Lei 7/1985, a interposición do devandito recurso non suspenderá por si soa a efectividade do acto ou acordo impugnado. A Capela, 29 de xullo de 2022 O alcalde, Manuel Meizoso López
03/08/2022 | Administración LocalMunicipal
Narón
Servizo Sociocomunitario
Aprobación inicial do Regulamento de axudas financeiras para a atención de necesidades sociais básicas do Concello de Narón

Aprobado inicialmente polo Pleno do Concello de Narón, en sesión de data 28 de xullo de 2022, o “Regulamento de axudas financeiras para a atención de necesidades sociais básicas”, en cumprimento do disposto no artigo 49. b) da Lei Reguladora das Bases do Réxime Local, sométese a información pública e audiencia ós interesados polo período de trinta días hábiles, para a presentación de posibles reclamacións e suxestións. O expediente atópase exposto ó público no Servizo Sociocomunitario municipal. No suposto de non presentarse reclamacións ou suxestións ó texto deste regulamento, o acordo elevarase a definitivo, publicándose integramente no Boletín Oficial da Provincia. Narón, 28 de xullo de 2022. A Alcaldesa-Presidenta Marián Ferreiro Díaz